
Mesaje islam nan Muhammad, ke lapè ak 
benediksyon Allah sou li 
Nan  non  Allah  ki  gen  tout  krentif,  ki  gen  tout 
mizèrikòd." Yon ti rezime tou kout sou Pwofèt Islam 
nan,  Mouhammad  (ke  lapè  e  benediksyon  Allah 
poze sou li), kote mwen pral prezante non li ak ras 
li,  peyi  kotel  soti  a,  maryaj  li,  ak  misyon  li.  Map 
esplike tou sa li te preche, siy ki montre li se yon 
pwofèt, lwa (Charia) li te pote a, ak pozisyon moun 
ki te opoze ak li yo 
1-  Non li, ras li (fanmi li), ak vil kote li te 
fèt epi grandi a 
Pwofèt  Islam  nan  se  Mouhammad,  pitit  gason 
Abdoullah, pitit gason Abdoul Mouttalib, pitit gason 
Hachim. Li soti nan ras Ismayèl, ki li menm se pitit 
gason Abraram (Ibrahim), ke lapè poze sou yo tout. 
Sa  te  rive  paske  pwofèt  Allah  a,  Abraram 
(Ibrahim), kè poze sou li, te soti nan peyi Cham poul 
ale lamèk. Li te gen avèl madanm li Aga (Hajar) ak 
pitit  gasonl  Ismayèl,  ki  te  yon  ti  bebe  nan  bèso 
toujou.  Li  te  mete yo rete  Lamèk  dapre lòd  Allah 
Toupwisan an te ba li. Lè ti gason an te fin grandi, 
pwofèt Abraram te tounen  Lamèk, epi  limenm ak 
pitit li Ismayèl, kè poze sou yo 2 a, te bati Kaaba a, 
(Kay Sakre a). Apre sa, kantite moun te vin ogmante 

3 
bò kote Kay la, epi Lamèk te tounen kote tout moun 
ki vle adore Allah mèt linivè a, rasanble pou yo fè 
vwayaj pelerinaj (Hadj). Konsa, pandan plizyè syèk, 
moun yo te kontinye adore Allah sèlman, san bay li 
asosye, nan swiv relijyon Abraram nan. 
Apre sa, moun yo te vin pèdi chemen an. Konsa, 
sitiyasyon nan penensil Arabi a te vin parèy ak rès 
mond  lan:  pratik  idolatri  (adore  zidòl)  te  gaye 
toupatou, tankou adore estati, antere ti fi tou vivan, 
maltrete fanm, bay manti sou do moun, bwè alkòl, 
fè  peche  ki  sal,  vòlè  byen timoun  san  papa,  ak  fè 
kregi (enterè ki twò wo sou lajan yo prete moun ki 
nan nesesite) 
Se nan kote sa a ak nan anviwonman sa a Pwofèt 
Islam  nan,  Mouhammad  pitit  gason  Abdoullah,  ki 
soti nan ras Ismayèl pitit gason Abraram (Ibrahim), 
kè poze sou yo tout, te fèt nan lane 571 apre Jezikri. 
Papal te mouri anvan li te fèt, epi manmanl te mouri 
lèl te gen 6 zan. Se tonton li, Abou Talib, ki te pran 
swen li. Li te grandi tankou yon timoun san papa ak 
san  manman  (òfelen),  nan  povrete, epi li  te  konn 
manje ak genyen lajan nan travay li fè ak pwòp men 
li. 
2-Maryaj beni li ak Madanm ki beni a 
Lè li te gen vennsenkan (25 an), li te marye ak 
yon dam nan lavil Lamèk ki te rele Kadidja, pitit fi 
Kouwaylid, (se pou Bondye kontan avè l). Allah te 
ba yo 4 pitit fi ak 2 pitit gason. 2 pitit gason yo te 

4 
mouri pandan yo te timoun toujou. Jan li te konn aji 
ak madanm li ak fanmi li te gen anpil dousè ak anpil 
lanmou ladanl. Se poutèt sa, madanm li Kadidja te 
renmenl  anpil  anpil,  epi  limenm  tou  li  te  rann  li 
menm lanmou sa a. Li pat janm bliyel, menm plizyè 
lanne apre lanmò li. Li  te konn touye mouton epi 
separe  vyann  lan  bay  zanmi  Kadidja  yo  kòm  yon 
fason poul onore yo, poul te ka montre respè pou 
madanm  li  epi  kenbe  bèl  souvni  lanmou  ki  te 
genyen ant yo 2 a. 
3- Kòmansman Revelasyon an. 
Pwofèt  Mouhammad  (ke  lapè  ak  benediksyon 
Allah  rete  sou  li)  te  toujou  gen  yon  karaktè  ki 
estrawòdinè depi lè Allah te kreye l. Moun nan pèp 
li a te konn relel ''Moun ki di verite a'' (Al-Sadik) ak 
''Moun  ki  serye  a''  (Al-Amin).  Li  te  konn  patisipe 
ansanm  ak  yo  nan  gwo  travay  ki  itil  kominote  a, 
men li te rayi tout pratik idolatri (adore zidòl) yo 
tap fè yo, epi li pat janm patisipe nan bagay sa yo 
avèk yo. 
Lè li te gen karantan (40 an), pandan li te lavil 
Lamèk, Allah te chwazil poul te ka sèvi kòm Mesaje 
li. Se konsa, zanj Gabriyèl (Jibril), kè poze sou li, te 
vin  jwenn  li  ak  premye  pati  nan  premye  chapit 
(sourat) ki  te  desann  nan Koran  an,  kote Bondye 
Toupwisan an di: 
﴿





 


 






 





 











 

 







 














 























































﴾ 
 1-Li nan non Senyè ou a, Li menm ki te kreye a 
 2-Li te kreye moun ak yon ti kras san (kaye) 
 3-Li, e Senyè w la ki gen plis jenerozite a. 
 4-Se li menm ki te aprann moun sèvi ak plim pou 
yo ekri. 
 Li te aprann moun sa yo pat konnen. 
[Sourate Al-Alaq:1-5] 
Epi, li te kouri tounen lakay madanm li Kadidja 
(se  pou  Bondye  kontan  avèl)  ak  tout  kèl  kap  bat 
tèlman li te pè. Li rakontel sak te pase a, epi Kadidja 
te rasirel. Apre sa, Kadidja te mennenl kay kouzenl, 
Waraka  pitit  gason  Nawfal  —  ki  te  konvèti  nan 
relijyon kretyen  an epi ki te  konn  li liv  Tora a ak 
levanjil yo. Kadidja di li konsa: 'O kouzen, tande sa 
nevew  la  gen  poul  diw.'  Waraka  di  Pwofèt  la:  'O 
neve m, kisa w te wè?' Lè sa a, Mesaje Bondye a (Se 
pou  lapè  ak  benediksyon  Allah  poze  sou  li  .) 
rakontel tout sal te wè. Waraka di li konsa: 
Sa  a  se  menm  zanj  lan  Allah  te  voye  bò  kote 
Moyiz . O! Mwen ta swete jenn epi djanm toujou! 
Mwen ta swete vivan toujou lè pèp ou a pral metew 
deyò nan vil la! Lè sa a, Mesaje Bondye a (Lapè ak 
benediksyon Allah poze sou li) mandel: 'Èske yap 
mete m deyò vre?' Waraka reponn li: 'Wi, pa janm 
gen  yon  moun  ki  pote  saw  pote  la  a  san  yo  pat 
pèsekitel epi deklarel lagè. Si mwen ta vivan jou sa 
a rive, map ba ou yon gwo sipò solid. 

Nan  Lamèk,  revelasyon  Koran  an  te  kontinye 
desann sou li, se Jibril, ke lapè sou li, ki tap desann 
avèl soti bò kote Senyè tout mond yo, menm jan li 
te konn pote detay mesaj la ba li. 
Li te kontinye envite moun nan pèp li a vin nan 
Islam, men yo te vire do ba li epi yo te deklarel lagè. 
Yo te ofril richès ak pouvwa  si sèlman li ta aksepte 
abandone misyon li a, men li te refize tout bagay sa 
yo. Menm jan chèf ki te la anvan yo te konn di lòt 
pwofèt yo, yo te di li se yon majisyen, yon mantè, ak 
yon moun kap envante manti. Yo te mete presyon 
sou  li,  yo  te  menm  atake  kò  li  ki  sakre,  epi  yo  te 
pèsekite moun ki t ap swiv li yo. 
Pwofèt la (Ke lapriyè ak lapè Allah sou li) te rete 
lavil Lamèk ap envite moun vin jwenn Allah. Li te 
konn  pwofite  moman  pelerinaj  yo  (Hadj)  ak  gwo 
mache kote Arab yo te konn rasanble nan kèk sezon 
poul rankontre moun yo epi prezante yo Islam. Li 
pat  janm  sèvi  ak  pwomès  richès  sou  tè  a  oswa 
pouvwa poul rale moun, ni li pat janm sèvi ak nepe 
poul fè moun pèb; li pat gen okenn otorite politik 
fòse ni li pat yon wa. Depi nan kòmansman misyon 
li, li te lanse yon defi bay tout moun pou yo eseye 
pote yon liv ki parèy ak gwo Koran sa a li te pote a. 
Li  te  kontinye  bay  lènmil  yo  defi  sa  a,  epi  te  gen 
anpil  nan  konpayon  (disip)li  yo  ,  se  pou  Allah 
kontan avèk yo tout, ki te kwè nan mesaj la. 
Pandan  li  te  lavil  Lamèk,  Allah  ki  gen  tout 

pouvwa a te onore li ak yon mirak ki estrawòdinè: 
se vwayaj lannwit lan (Al-Isra) poul te al Jerizalèm 
(Bayt al-Maqdis), epi monte li te monte nan syèl la 
(Al-Miradj). Tout moun konnen Allah te fè pwofèt 
Eli ak Jezi , kè poze sou yo 2 a, moute nan syèl la tou, 
jan sa ekri nan liv mizilman yo ak liv kretyen yo. 
Se pandan li te nan syèl la Pwofèt la (Se pou lapè 
ak benediksyon Allah poze sou  li) te resevwa  lòd 
nan men Bondye pou moun fè lapriyè (Salat). Se 5 
priyè  sa  yo  mizilman  yo  fè  chak  jou  a.  Epitou, 
pandan li te nan lavil Lamèk, yon lòt gwo mirak te 
rive:  lalin  nan  te  fann  an  de  (2)  jouk  sa  ki  pat 
kwayan yo te wè sa ak pwòp zye yo. 
Moun Kouraych yo ki pat kwayan te itilize tout 
kalite mwayen pou anpeche moun koute li ; yo te 
miltipliye konplo kont li epi yo te fè tout sa yo kapab 
pou dekouraje moun pwoche bò kotel. Yo te fè tèt 
di lè yo tap mandel poul fè mirak, epi yo te menm al 
chèche sekou nan men jwif yo pou yo te ka jwenn 
agiman ki pou ede yo kenbe tèt avèl nan diskisyon 
epi pou fè moun vire do ba li. 
Lè pèsekisyon moun Kouraych yo te kontinye ap 
tonbe  sou  kwayan  yo,  Pwofèt  la  (Lapriyè  ak  lapè 
Allah sou li.) te ba yo pèmisyon pou yo emigre ale 
nan peyi Abisinia (Lachabi). Pwofèt la (ke lapè ak 
benediksyon Allah poze sou li) te di yo konsa: 'Gen 
yon wa nan peyi sa a ki jis, li pa kite yo fè pèsonn 
lenjistis  lakay  li.'  Se  te  yon  wa  kretyen  li  te  ye. 

Konsa, te gen de gwoup mizilman ki te pati pou peyi 
Abisinia. Lè yo rive la, yo te prezante devan wa a, 
Najachi,  relijyon  Pwofèt  Mouhammad  (ke lapè  ak 
benediksyon Allah poze sou li.) te pote a. Wa a te 
aksepte mesaj la epi li di: 'Mwen fè sèman sou Allah, 
sa a ak sa Moyiz  te pote a soti nan menm sous limyè 
a.'  Pandan  tan  sa  a,  pèp  Pwofèt  la  te  kontinye ap 
maltrete li ansanm ak konpayon li yo. 
Pami moun ki te kwè nan mesaj li a pandan sezon 
pelerinaj la, te gen yon gwoup moun ki te soti lavil 
Medina. Yo te fè sèman  pou yo aksepte Islam epi 
pou yo ba li pwoteksyon si li ta vin rete nan vil pa 
yo a, ki te rele 'Yatrib' nan tan sa a. Lè sa a, Pwofèt 
la te bay tout kwayan ki te rete Lamèk yo pèmisyon 
pou yo emigre ale Medina. Yo te pati, epi Islam te 
gaye nan tout vil la tèlman byen, pat gen yon sèl kay 
nan vil la kote mesaj Islam nan pat antre. 
Apre Pwofèt la, ke lapriyè ak lapè Allah sou li, te 
fin pase 13 ane nan Lamèk ap rele moun vin jwenn 
Allah,  Allah  te  pèmèt  li  fè  Ejira  a  poul  ale  nan vil 
Medina. Kidonk, li te fè Ejira a  -ke lapriyè ak lapè 
Allah  sou  li-  epi  li  te  kontinye  ap  rele  moun  vin 
jwenn Allah. Se la lwa Islam yo te kontinye ap revele 
tikras pa tikras, epi li te kòmanse voye mesajel yo 
avèk lèt bay chèf tribi yo ak wa  yo pou envite yo 
antre nan Islam. Pami sila yo li te voye mesaj ba yo 
te genyen: wa Anpi Women an, wa Anpi Pès la, ak 
wa peyi Ejip. 

Epi nan vil Medina, yon eklips solèy te fèt, sa te 
fè moun yo pè anpil. Sa te rive menm jou ak lanmò 
Ibrahim,  pitit  gason  Pwofèt  la,  se  pou  lapriyè  ak 
lapè Allah sou li. Lè sa a, moun yo te di: «Solèy la 
eklips poutèt lanmò Ibrahim», epi Pwofèt la, se pou 
lapriyè ak lapè Allah sou li, te di: 







































































































 
 Solèy la ak lalin nan pa fè eklips paske yon moun 
mouri, ni paske yon moun fèt. Men yo se 2 siy pami 
siy Bondye yo; Bondye sèvi ak yo poul avèti sèvitèl 
yo (fè yo gen krentif).

1

 
Si Pwofèt la (Lapè ak benediksyon Allah poze sou 
li .) te yon mantè oswa yon moun kap fè tèt li pase 
pou sa li pa ye, li ta pwofite okazyon an vit poul fè 
moun  pè  paske  yo  pa  kwè  nan  li,  epi  li  ta  di  yo: 
'Gade, solèy la fè eklips paske pitit gasonm mouri, 
sa nap di pou nou menm kap demantim nan? 
Epi, Allah, ki se senyè li, te fèl bèl nèt avèk yon 
moralite ki pafè, epi Allah te dekril konsa:" 
﴿


























 ﴾ 
 Epi anverite, ou gen yon karaktè ki estrawòdinè. 
[Sourate Al-Qalam:4], 
Li te gen tout kalite bon karaktè lakay li, tankou: 
 

1

 Sahih Mouslim (Liv Otantik Mouslim nan)901 

10 
onètete,  senserite,  kouraj,  jistis,  ak  fidelite  menm 
devan lènmil yo. Li te gen yon kè nan sansib, li te 
renmen fè lacharite (sadaqa) pou pòv, malere, vèv, 
ak tout moun ki nan nesesite. Li te toujou anvi wè 
moun  yo  jwenn  chemen  verite  a,  li  te  gen 
konpasyon  pou  yo  epi  li  te  senp  anpil  devan  yo. 
Senplisite li te tèlman fò, lè yon moun etranje te vin 
chèche Pwofèt la (Ke lapè ak benediksyon Allah sou 
li)  epi  li  mande  konpayon  yo  kotel  ye,  li  pat  ka 
rekonèt  li  nan  mitan  yo;  li  te  konn  blije  mande: 
'Kilès nan nou la a ki Mouhammad? 
Lavi li te yon bèl modèl pèfeksyon ak diyite nan 
jan li te konn aji ak tout moun: kit se te lènmil oswa 
zanmil,  moun  ki  pwòch  li  oswa  moun  ki  lwen  li, 
granmoun kou timoun, gason kou fanm, e menm ak 
bèt ak zwazo. 
Lè Allah te fin  fè relijyon an nèt nèt pou li, epi 
Pwofèt la (ke lapè ak benediksyon Allah poze sou li) 
te fin transmèt  mesaj la nan nivo ki pi  wo a,  li te 
mouri  lè  li  te  gen  swasann-twazan  (63  an).  Nan 
lanne sa yo, li te pase karantan (40 an) anvan li te 
vin pwofèt, epi li te pase venntwa lanne (23 an) kòm 
pwofèt ak mesaje Allah. 
Yo te anterel nan lavil Medina . Li pat kite dèyè ni 
lajan ni byen kòm eritaj ; sèl sal te kite se te milèt 
blan li te konn moute a, ak yon moso tè li te kite kòm 

lacharite (sadaqa) pou vwayajè ki nan nesesite yo.

1

 
Te gen yon gwo foul moun ki te aksepte Islam, ki 
te kwè nan li, epi ki te swiv li. Plis pase san mil( 100 
000) nan konpayon li yo te fè  dènye Pelerinaj  avèk 
li, e sa te fèt anviwon twa mwa anvan lanmò li. E 
petèt  sa  se  youn  nan  sekrè  ki  fè  relijyon  li  a  te 
prezève epi gaye. Vrèmanvre, konpayon li yo, kel te 
elve  sou  valè  ak  prensip  Islam  yo,  te  pami  meyè 
konpayon ki te genyen nan zafè jistis, detachman ak 
bagay monn nan, pyete, fidelite, ak devouman pou 
gran relijyon sa a yo te kwè ladanl lan. 
Pami tout konpayon li yo (se pou Allah kontan ak 
yo tout), moun ki te gen plis lafwa, konesans, pratik, 
senserite,  devouman,  kouraj,  ak  jenerozite,  se  te: 
Abou Bakr As-Siddiq, Omar pitit gason Al-Khattab, 
Ousman  pitit  gason  Affan,  ak  Ali  pitit  gason  Abi 
Talib . Yo te pami premye moun ki te kwè nan li epi 
ki te aksepte mesaj li a. Se yo menm ki te vin chèf 
(Khalif) apre li, yo te pote drapo relijyon an apre li 
fin  pati.  Yo  pat  gen  okenn  nan  kalite  espesyal 
pwofèt  yo  genyen,  epi  Pwofèt la  pat ba  yo  anyen 
espesyal pase sa li te bay lòt konpayon li yo. 
Epi Allah te pwoteje Liv li te voye avèl la (Koran 
an), tradisyon li (Sounah), istwa lavi li, pawòl li yo, 
ak aksyon li yo nan lang li te konn pale a (Arab). Pa 
gen okenn istwa lavi moun nan tout listwa limanite 
 

1

 Sahih Al-Bukhari (4461) 6/15. 

ki te konsève jan yo te konsève lavi Pwofèt la (Lapè 
ak benediksyon Allah poze sou  li). Okontrè, yo  te 
menm note kijan  li te konn dòmi, kijan li  te konn 
manje, kijan li te konn bwè, ak kijan li te konn ri. 
Epi tou, yo te konsève detay sou fason li te konn 
aji ak fanmi l anndan kay li. 
Tout detay  nan  lavi  li  konsève  epi  yo ekri nan 
istwa  lavi  li  (Sira).  Li  se  yon  moun  epi  li  se  yon 
mesaje; li pa gen okenn nan kalite ki se pou Allah 
sèlman yo, epi li pa gen pouvwa poul fè tèt li ni byen 
ni mal (san volonte Allah). 
4- Mesaj li 
Bondye  te  voye  Mouhammad  (le  lapè  ak 
benediksyon  Allah  poze  sou  li)  apre  pratik  adore 
zidòl  (chirk),  pa  entèrese  ak  Allah  (koufr),  ak 
inyorans te gaye toupatou sou tè a. Nan tan sa a, pat 
gen pèsonn sou tè a ki tap adore Allah sèlman san 
yo pat mete lòt Asosye avèl , esepte yon ti ponyen 
moun ki te rete nan moun Liv yo (Tora ak levanjil 
la).  Konsa,  Allah  te  voye  mesajel  la,  Mouhammad 
(se pou lapè ak benediksyon Allah rete avek li), kòm 
dènye pwofèt ak mesaje. Allah te voyel avèk gidans 
ak  relijyon  verite  a  pou  tout  moun  sou  latè;  pou 
relijyon sa a ka genyen sou tout lòt relijyon, poul ka 
retire moun yo nan fènwa adorasyon zidòl, fènwa 
pa kwè nan Allah, ak fènwa inyorans, poul mennen 
yo nan limyè inite Allah (Tawhid) ak lafwa. Misyon 
li se yon konplèman pou misyon tout lòt pwofèt ki 

te la anvan yo, se pou lapè ak benediksyon Bondye 
sou yo tout." 
Li  te  envite  moun  yo  nan  tout  sa  pwofèt  ak 
mesaje ki te la anvan yo te envite yo — tankou Noe 
(Nouh),  Abraram  (Ibrahim),  Moyiz  (Moussa), 
Salomon  (Soulayman),  David  (Daoud),  ak  Jezi 
(Issa). Li te mande yo pou yo gen lafwa ke sèl Mèt ki 
egziste a se Allah,ki se Kreyatè a, Sila a ki bay manje 
a, Sila a ki bay lavi a, Sila a ki bay lanmò a, epi ki se 
sèl chèf sou tout sa ki egziste. Se li menm kap jere 
tout bagay; li se Sila a ki plen bonte ak konpasyon 
an. Epi li te anseye ke Allah se Kreyatè tout sa ki nan 
linivè a, kit se sa nou wè ak zye nou oswa sa nou pa 
ka wè; epi tout sa ki egziste an deyò Allah se kreyati 
li yo ye. 
Epitou, li te envite moun yo pou yo adore Allah 
sèlman  epi  kite  adorasyon  tout  lòt  bagay.  Li  te 
esplike — ak yon klète total — ke Allah se yon sèl , 
Li pa gen asosye ni nan adorasyon moun ap ba li, ni 
nan otoritel kòm Wa, ni nan fòs li kòm Kreyatè, ni 
nan fason lap jere linivè a. Li te fè konnen byen klè 
ke Allah, glwa pou li, pat fè pitit epi Limenm tou li 
pat soti nan pitit; pa gen pèsonn ki egal avèl ni ki 
sanble avèl. Li pa antre nan okenn nan kreyati li yo, 
epi li pa pran fòm okenn kò moun oswa lòt bagay 
sou tè a. 
Epitou, li te envite moun pou yo gen lafwa nan 
tout Liv Allah yo, tankou live Allah te bay Abraram 

ak Moyiz yo , Tora a, sòm yo , ak Levanjil la . Li te 
mande tou pou moun gen lafwa nan tout pwofèt yo 
san  wete  yonn;  epi  li  te  fè  konnen  si  yon  moun 
demanti yon sèl pwofèt, se kòmsi li te demanti tout 
pwofèt yo nèt. 
Li te pote bon nouvèl sou konpasyon Allah pou 
tout moun; li te fè konnen se Allah kap bay tout sa 
yo bezwen sou tè sa a, paske se li ki senyè ki gen kè 
sansib la. Se li menm sèl ki pral jije tout kreyati yo 
nan Jou Rezirèksyon an, lèl a fin fè yo tout leve soti 
nan tonbo yo. Se Li menm kap rekonpanse kwayan 
yo pou bon aksyon yo fè: chak bon aksyon ap konte 
pou  10 fwa valè li, men yon move aksyon ap konte 
pou yon sèl. Kwayan yo ap jwenn yon bèl plezi ki 
pap janm fini nan lavi apre lanmò a. Men, moun ki 
pa kwè epi kap fè mechanste, yap jwenn pinisyon 
pou sa yo te fè a, kit se sou tè a, kit se nan lavi apre 
a. 
Epitou,  Pwofèt  Mouhammad  (ke  la  pè  ak 
benediksyon Allah poze sou li.), nan misyon li a, li 
pat janm chèche bay tribi li, peyi li, oswa pwòp tèt li 
ki nòb la glwa. Okontrè, nan Koran an, yo site non 
pwofèt yo tankou Noe, Abraram, Moyiz, ak Jezi (se 
pou benediksyon Bondye sou  yo tout)  pi plis fwa 
pase  jan  yo  site  non  pa  li.  Yo  pa  janm  site  non 
manman li ni non madanm li yo nan Koran an. Men, 
yo site non manman Moyiz plizyè fwa, epi yo site 
non Mari (Maryam) — se pou Bondye kontan avè l 

— trant-senk (35) fwa. 
Epi  Pwofèt  Mouhammad  (ke  lapè  ak 
benediksyon Allah sou li.) te gen pwoteksyon Allah 
kont tout sa ki ta ka ale kont lalwa Allah, kont lojik, 
kont  nati  moun  ,  oswa  kont  bon  moralite.  Sa  se 
paske tout pwofèt yo (se pou lapè Allah sou yo) gen 
pwoteksyon sa a nan mesaj yap transmèt pou Allah 
a,  epi  paske  se  yo  menm  Allah  bay  responsablite 
pou pote lòd li yo bay sèvitèl yo. Pwofèt yo pa gen 
okenn nan kalite ki se pou Allah sèlman, ni nan nivo 
kreyasyon  ni nan nivo adorasyon ; okontrè, yo se 
moun tankou tout moun, sèlman Senyè Toupwisan 
an voye mesaj li yo ba yo. 
Yonn nan pi gwo prèv ki montre misyon Pwofèt 
Mouhammad (ke lapè ak benediksyon Allah kouvri 
li.) se yon revelasyon ki soti nan Allah, se paske jouk 
jounen jodi a, misyon sa a egziste menm jan li te ye 
nan tan lavi li a. Gen plis pase yon milya mizilman 
kap  swiv  li,  kap  pratike  devwa  relijye  yo  tankou 
lapriyè ,bay pòv , fè jèn , pelerinaj , ak lòt ankò, san 
yo  pa  chanje  anyen  epi  san  yo  pa  defòme  anyen 
ladan l. 
5 Siy, Prèv ak Mak ki montre Misyon 
Pwofèt li a (soti nan Allah). 
Allah apiye pwofèt yo avèk siy (mirak) ki montre 
misyon yo tout bon vre, epi li ba yo prèv ak agiman 
solid ki sèvi temwayaj pou mesaj yo a. Allah te bay 
chak pwofèt ase siy pou lèzòm ka kwè nan yo. Men, 

pi gwo siy pami tout sa pwofèt yo te resevwa, se sa 
nabi nou an, Mouhammad (ke lapè ak benediksyon 
Allah sou li), te resevwa yo. Allah te ba li Koran an, 
ki se sèl siy pami tout siy pwofèt yo kap rete la jouk 
Jou Jijman an. Anplis de sa, Allah te apiyel ak gwo 
mirak ki estrawòdinè. Siy Pwofèt Mouhammad (ke 
lapè  ak  benediksyon  Allah  poze  sou  li)  yo  anpil 
anpil, epi pami yo nou jwenn: 
Vwayaj lannwit lan ak moute nan syèl la (Al-Isra 
wal Mi'radj), lalin nan ki te fann an 2 epi lapli ki te 
tonbe plizyè fwa apre li te fin priye senyè li poul bay 
moun yo dlo lè te gen gwo sechrès. 
Epi jan yon tikal manje ak yon ti rès dlo te konn 
vin miltipliye anpil, pou yon gwo foul moun te ka 
manje oswa bwè ladanl 
Epi tou, li te konn bay nouvèl sou sekrè ki te pase 
nan tan lontan , sa yo pèsonn pat konnen detay yo 
tout  bon  vre,  paske  se  Allah  ki  te  fèl  konnen  yo; 
tankou istwa pwofèt yo (se pou lapè Allah sou yo) 
ak pèp yo te genyen yo, epi istwa moun ki te nan 
kavèn nan (Ashabul Kahf). 
Epitou, li te konn bay nouvèl sou bagay ki te gen 
pou rive nan lavni, ki te vin fèt vre apre sa, paske 
Allah  (glwa  pou  li)  te  fèl  konnen  yo.  Pa  egzanp, 
nouvèl sou yon gwo dife ki tap soti nan peyi Idjaz 
(toupre Medina) epi moun ki te nan peyi Siri tap ka 
wè limyè li; epi tou, jan moun tapral fè konpetisyon 
pou yo bati bilding ki wo anpil. 

Epi jan Bondye te sifi pou li (nan ba li tout  sal 
bezwen ak pwoteksyon) epi jan li te pwotejel kont 
mechanste lèzòm. 
Epi jan pwomès li te fè konpayon li yo te reyalize 
tout bon vre, tankou lè li te di yo: 
































































 
 Nou gen pou nou pran peyi Pès ak peyi Wòm , 
epi nou gen pou nou depanse trezò yo nan chemen 
Allah. 
Epi jan Allah te apiyel avèk zanj li yo. 
Epitou,  jan  pwofèt  yo  (se  pou  lapè  ak 
benediksyon  Allah  sou  yo)  te  anonse  pèp  yo  bon 
nouvèl sou misyon Pwofèt Mouhammad (ke lapè ak 
benediksyon  Allah  kouri  li.).  Pami  moun  ki  te 
anonse sa yo, nou jwenn Moyiz, David, Salomon, ak 
Jezi (se pou lapè Allah sou yo tout), ansanm ak lòt 
pwofèt nan pèp Izrayèl la. 
Epi  tou,  avèk  prèv  lojik  (rasyonèl)  ak  parabòl 
(konparezon)  yo  bay  kòm  egzanp,  ki  fòse  nenpòt 
lespri ki sen (ki pa gen move lide ladan l) aksepte 
verite a.

1

 
Tout siy sa yo, prèv sa yo, ak parabòl lojik sa yo 
 

1

  "O nou menm lèzòm! Men yon parabòl yo bay kòm egzanp, koutel byen: 
Anverite, tout san ap adore an kipa Allah yo  pa ka menm kreye yon sèl 
mouch, menm si yo tout ta mete tèt yo ansanm pou sa. Epi, si mouch la ta 
vòlè yon ti bagay nan men yo, yo pa ta menm ka reprann li nan men mouch 
la. Sila a kap mande a (moun k ap adore zidòl la) ak sila yap mande a (zidòl 
la), yo tou 2 fèb anpil!" (Sourat Al-Hadj vèsè73) 

gaye toupatou nan Koran an ak nan Sounah Pwofèt 
la (tradisyonl yo). Siy sa yo anpil tèlman, nou pa ka 
konte yo tout. Nenpòt moun ki ta renmen dekouvri 
yo pi fon, li sèlman bezwen al li Koran an ak liv ki 
pale sou tradisyon ak istwa lavi Pwofèt la ; se la lap 
jwenn verite ki sèten sou tout siy sa yo. 
Epi gwo siy (mirak) sa yo, si yo pat rive tout bon 
vre, lènmi li yo pami moun kouraych yo ki pat vle 
kwè, ak jwif ak kretyen ki tap viv nan penensil Arab 
la, yo tap jwenn yon bèl okazyon pou yo demantil 
epi avèti moun pou yo pa swiv li 
Epi  Koran  an  se  liv Allah  te revele  bay  Pwofèt 
Mouhammad (Lapè ak benediksyon Allah poze sou 
li) la; se pawòl Mèt linivè a li ye. Allah te bay tout 
moun ak tout djinn defi pou yo ta fè yon liv parèy 
avèl oswa pou yo ta fè yon sèl ti chapit (sourat) ki 
sanble avèl, epi defi sa a toujou kanpe jouk jounen 
jodi a. Koran an reponn anpil keksyon enpòtan ki fè 
milyon moun ap poze tèt yo keksyon. Gran Koran sa 
a  konsève  jouk  jodi  a  nan  lang  arab  li  te  desann 
ladanl  lan,  pa  gen  yon  sèl  lèt  ki  manke  ladanl;  li 
enprime  epi  li  gaye  toupatou.  Li  se  yon  liv  ki 
estrawòdinè  (mirakile),  epi  se  pi  gwo  liv ki  janm 
rive jwenn lèzòm. Li merite pou tout moun li li oswa 
pou yo li tradiksyon sans vèsè li yo. Nenpòt moun ki 
pa lil epi ki pa kwè ladanl, li pèdi tout sa ki bon nèt. 
Epitou,  tradisyon  Pwofèt  Mouhammad 
(Sounah), fason li te konn viv (Hedih), ak istwa lavi 

li  (Sira)  konsève  epi  yo  transmèt  yo  atravè    yon 
fason moun kap rakonte ki fyab anpil. Tradisyon sa 
yo enprime nan lang arab Pwofèt Mouhammad (ke 
lapè  ak  benediksyon  Allah  kouvri  li  .)  te  pale  a, 
kòmsi li te viv nan mitan nou jodi a; yo tradwi yo 
tou nan anpil lòt lang. Koran an ak Sounah Pwofèt 
la se sèl sous pou tout lwa ak prensip  relijye nan 
Islam. 
 
Lalwa (Chari'a) Pwofèt Mouhammad (se 
pou benediksyon Allah kouvri li) te pote a. 
Lalwa  (Chari'a)  Pwofèt  Mouhammad  (se  pou 
benediksyon Allah kouvri li) te pote a se lalwa Islam 
nan; li se dènye nèt nan tout lalwa ak misyon ki soti 
nan syèl la. Li gen menm baz (poto mitan) ak lalwa 
pwofèt ki te la anvan yo, menm si fason yo pratike 
yo ka diferan. 
Epi, se yon lalwa (Chari'a) ki pafè; li valab pou 
tout tan ak tout kote. Li gen ladanl tou sa ki bon pou 
lavi relijye moun yo ak pou lavi yo sou tè a. Li gen 
ladanl tout fason pou adore Allah sèvitè yo dwe Mèt 
linivè a, tankou lapriyè  ak bay pòv. Li esplike yo tou 
sa  ki  pèmèt  ak  sa  ki  entèdi  nan  kesyon  lajan, 
ekonomi,  relasyon  nan  sosyete  a,  politik,  lagè, 
anviwònman,  ak  tout  lòt  bagay  lavi  moun  mande 
sou tè a ak pou lavi apre lanmò a. 
Lalwa (Chari'a) sa a pwoteje relijyon moun yo, 
lavi  yo,  onè  yo,  byen  yo  (richès  yo),  lespri  yo 

(entèlijans yo), ak desandans yo. Li gen ladanl tout 
kalite    ak  tout  kalite  byen;  li  avèti  kont  tout  vye 
pratik  ak  tout  sa  ki  mal.  Li  mande  pou  respekte 
diyite  moun,  pou  gen  ekilib  ,  jistis,  senserite, 
pwòpte, travay byen fèt , ak renmen. Li mande pou 
nou vle byen pou lòt moun, pou nou pwoteje lavi, 
pou peyi yo rete an pè, epi li entèdi pou fè moun pè 
oswa  pou  dekouraje  yo  san  rezon.  Pwofèt 
Mouhammad (ke lapè ak benediksyon Allah sou li) 
te konn goumen kont tout kalite tiran ak tout fòm 
koripsyon;  li  te  kanpe  kont  sipèstisyon,  kont 
izolman (vwayaje pou kont li lwen moun), ak kont 
lavi relijye ki refize maryaj oswa lavi nan sosyete a. 
Epi  Pwofèt  Mouhammad    te  fè  konnen  Allah 
onore moun  —  kit se  gason, kit  se fanm  — epi  li 
garanti  yo  tout  dwa  yo  nèt.  Li  fè  chak  moun 
responsab pou tout chwa li fè, pou aksyon li, ak pou 
konpòtman li; epi chak moun ap pote responsablite 
pou nenpòt aksyon ki ka fè tèt li mal oswa ki ka fè 
lòt  moun  mal.  Li  mete  gason  ak  fanm  nan  menm 
nivo  an  sa  ki  konsène  lafwa,  responsablite,  ak 
rekonpans.  Nan  lalwa  (Chari'a)  sa  a,  gen  yon 
atansyon espesyal ki bay pou fanm nan, kit li se yon 
manman, yon madanm, yon pitit fi, oswa yon sè. 
Lalwa  (Chari'a)  Pwofèt  Mouhammad  (se  pou 
lapè ak benediksyon Allah kouvri li.) te pote a vini 
pou pwoteje lespri moun (entèlijans) epi li entèdi 
tout  sa  ki  ka  gatel,  tankou  bwè  alkòl.  Islam 

konsidere relijyon an tankou yon limyè kap  klere 
chemen pou lespri a, dekwa pou moun nan ka adore 
Senyè li  avèk  klète ak  konesans.  Lalwa  Islam nan 
leve nivo lespri a; li fèl tounen baz pou moun nan 
resevwa lòd Allah, epi li delivre lespri a anba chenn 
sipèstisyon ak adorasyon zidòl. 
Lalwa (Chari'a) Islam nan bay vrè konesans lan 
(lasyans) anpil valè; li ankouraje moun fè rechèch 
syantifik  ki  pa  baze  sou  pasyon  oswa  enterè 
pèsonèl,  epi  li  mande  pou  nou  egzaminen  epi 
reflechi sou pwòp  tèt  nou  ak  sou  linivè  a.  Rezilta 
syantifik ki kòrèk yo pa janm antre nan konfli ak sa 
Pwofèt Mouhammad te pote a 
Nan lalwa (Chari'a) sa a, pa gen okenn preferans 
pou yon ras moun sou yon lòt, ni pou yon pèp sou 
yon lòt pèp; okontrè, tout moun egal devan lalwa a. 
Sa se paske tout moun egal nan rasin yo, epi pa gen 
okenn ras ki pi bon pase yon lòt, ni okenn pèp ki pi 
bon  pase  yon  lòt,  eksepte  nan  fason  yo  respekte 
Allah.Pwofèt Mouhammad (pè e benediksyon Allah 
kouvri li) te fè konnen chak timoun ki fèt, li fèt ak 
yon  nati  ki  pwòp  ;  pa  gen  okenn  moun  ki  fèt  ak 
peche nan kò l oswa kap eritye peche yon lòt moun 
te fè. 
Nan lalwa (Chari'a) Islam nan, Allah mete sa yo 
rele  repantans  .  Repantans  vle  di:  lè  yon  moun 
tounen  vin  jwenn  Mèt  li  epi  li  sispann  fè  peche. 
Islam  efase  tout  peche  ki  te  fèt  anvan  li,  epi 

repantans  efase  tout  peche  ki  te  fèt  anvan 
repantans  lan.  Konsa,  yon  moun  pa  bezwen  al 
konfese  pechel  devan  yon  lòt  moun;  nan  Islam, 
relasyon  ant  yon  moun  ak  Allah  se  yon  relasyon 
dirèk.  Ou  pa  bezwen  pèsonn  pou  sèvi  entèmedyè 
ant  ou  menm  ak  Allah.  Islam  entèdi  pou  nou  fè 
moun  tounen  Allah,  oswa  pou  nou  fè  yo  patisipe 
nan pouvwa ak adorasyon ki pou Allah sèlman. 
Lalwa (Chari'a) Pwofèt Mouhammad  te pote a 
ranplase tout lalwa ki te la anvanl yo. Paske lalwa 
Islam sa a, ki soti nan men Allah, se dènye lalwa kap 
egziste jouk Jou Jijman an, epi li la pou tout moun 
nèt sou tè a; se pou sa li ranplase sa ki te la anvanl 
yo,  menm  jan  ansyen  lalwa  yo  te  konn  ranplase 
youn  lòt  tou.  Allah  (ki  sen  epi  ki  wo  anpil)  pa 
aksepte okenn lòt lalwa esepte lalwa Islam nan, ni li 
pa aksepte okenn lòt relijyon esepte Islam Pwofèt 
Mouhammad (ke lapè AK benediksyon Allah kouvri 
li)te pote a. Nenpòt moun ki chwazi yon lòt relijyon 
pase  Islam,  Allah  pap  akseptel  nan  menl.  Nenpòt 
moun ki ta renmen konnen detay sou lwa sa yo, li 
dwe chèche yo nan liv ki fyab yo ki fè moun konnen 
sa Islam ye tout bon vre. 
Objektif lalwa (Chari'a) Islam nan — menm jan 
ak objektif tout mesaj ki soti nan syèl la — se pou 
vrè  relijyon  an  leve  nivo  diyite  moun  nan  dekwa 
poul tounen yon sèvitè total pou Allah Mèt linivè a; 
epi pou relijyon an delivre moun nan anba esklavaj 

23 
lòt  moun,  anba  depandans  materyèl,  oswa  anba 
fènwa sipèstisyon. 
Lalwa (Chari'a) Islam nan valab pou tout tan ak 
tout kote, epi pa gen anyen ladanl ki kontredi vrè 
enterè lèzòm. Sa se paske li se yon revelasyon ki soti 
nan  men  Allah  Sila  a  ki konnen  sa lèzòm  bezwen 
tout bon vre. Lèzòm bezwen yon lalwa ki kòrèk nan 
sans pal, kote yon pati pa kontredi yon lòt pati, yon 
lalwa ki la pou ranje kondisyon limanite, epi ki pa 
soti  nan  men  okenn  moun,  men  ki  resevwa 
dirèkteman nan men Allah. Lalwa sa a ap gide moun 
nan chemen byen ak chemen verite a; si yo sèvi avèl 
kòm jij nan lavi yo, zafè yo ap mache dwat epi yap 
delivre anba zak lenjistis yonn ta ka fè lòt 
 
7- Pozisyon lènmil yo vizavi li ak 
temwayaj yo te rann an favè li. 
Pa  gen  dout  ke  chak  pwofèt  gen  lènmi  kap 
goumen kont li, kap kanpe ankwa devan misyon li, 
epi  kap  anpeche  moun  gen  lafwa  nan  li.  Pwofèt 
Mouhammad  te gen anpil lènmi konsa pandanl te 
vivan ak aprel fin mouri, men Allah te ba li viktwa 
sou yo tout nèt. Gen anpil temwayaj ki soti nan men 
lènmi sa yo — depi nan tan lontan rive jodi a — ki 
soti  nan  bouch  anpil  moun  ki  rekonèt  li  se  yon 
pwofèt vre, li te pote menm mesaj ak pwofèt ki te la 
anvan yo. Yo konnen byen pwòp li sou verite a, men 
gen anpil bagay ki  anpeche  yo gen lafwa,  tankou: 

anvi rete nan pouvwa (chèf), pè pou sa sosyete a ap 
di, oswa laperèz pou yo pa pèdi lajan yo te konn fè 
nan pozisyon yo te ye a. 
E tout louwanj se pou Allah, Senyè tout mond yo. 
 
 
***

